UYeFA Chempionlar ligasi 1/8 final bosqichiga qur’a tashlash marosimi bo‘lib o‘tdi. Foto: Reuters Unga ko‘ra, «Arsenal» «Portu» maydoniga safar qilsa, «Barselona» Italiya chempioni «Napoli»ga qarshi o‘ynaydigan bo‘ldi. «Real» esa Germaniyaning «Leypsig» jamoasi bilan chorakfinal yo‘llanmasi uchun kurash olib boradi. Chempionlar ligasi 1/8 final juftliklari: «Portu» (Portugaliya) – «Arsenal» (Angliya)   «Napoli» (Italiya) – «Barselona» (Ispaniya)   «PSJ» (Fransiya) – «Real Sosiyedad» (Ispaniya)   «Inter» (Italiya) – «Atletiko» (Ispaniya)   PSV (Niderlandiya) – «Borussiya» Dortmund (Germaniya)   «Latsio» (Italiya) – «Bavariya» (Germaniya)   «Kopenhagen» (Daniya) – «Manchester Siti» (Angliya)   «Leypsig» (Germaniya) – «Real» (Ispaniya) Ma’lumot uchun, nimchorakfinalning dastlabki o‘yinlari 13-14 va 20-21 fevral kunlari, javob uchrashuvlari esa 5-6 va 12-13 mart kunlari o‘tkaziladi. Guruh g‘oliblari javob o‘yinini o‘z maydonida o‘tkazadi.